I 2005 nedsatte rektor Torbjørn Digernes ved NTNU et utvalg som fikk i oppgave å utrede den fremtidige organiseringen av IT-funksjonen ved NTNU. Arne Sølvberg ble oppnevnt som utvalgets leder. Før jul 2005 fikk rektor overlevert Sølvbergutvalgets rapport, Som et resultat av rapporten ble prosjektet Trådløse Trondheim etablert høsten 2005 og offisielt lansert året etter. Tanken med prosjektet var å gi hele Trondheim trådløs og gratis tilgang til Internett i byen. Arne Sølvberg var primus motor bak opprettelsen av Trådløse Trondheim. I første omgang var det skoleelever, studenter og offentlig ansatte som fikk tilgang til tjenesten.